觀滄浪亭石感而有作
作者：劉敬
朝代：宋

paragraphs: 蘇君在朝人不知，蘇君既沒人悲之。
流風遺書見稱道，高文大句爭提撕。
壁間草隸亦不置，剝苔椎土無棄遺。
乃知死不與人共利害，而後不爲時所疑。
滄浪亭空卉木老，古石蒼蒼顔色好。
無脛猶能千里來，致身忽在都門道。
帝都王侯好事多，相看自悔取不早。
君不見吳興長史春襴衫，閉門抱恨長枯槁。